་བཞེད་པའི་དབུ་མ་དེའི་རྗེས་སུ་འབྲང་བར་
མཛད་ཅིང༌། · ཐོགས་མེད་སྐུ་མཆེད་ བཞེད་ པའི་ དབུ་ མ་ ཆེན་ པོ་དེ་ གང་ཞེ་ན། གཟུང་
འཛིན་གཉིས་མེད་ཀྱི་ཡེ་ཤེས་ཀྱི་མིང་ཅན་གཞན་མ་ཡིན་པའི་དེ་བཞིན་ཉིད་ཅེས་བྱ་བ་
དེ་ལ་འཆད་དགོས་པ་ཡིན་ཏེ། དེ་ལྟར་དུ་ཤེར་ཕྱིན་བརྒྱ་རྩ་བརྒྱད་པ་དང་། འཕགས་པ་
ཕྱོགས་ཀྱི་གླང་པོས་བརྒྱད་སྟོང་དོན་བསྡུ་སོགས་ལས་བཤད་ཅིང་། དེས་ན་མི་མོས་པའི་
སྐྱེ་བོ་འགའ་ཞིག་གིས་གནས་ལུགས་མཐར་ཐུག་དང་། བདེན་པར་གྲུབ་པ་འདི། ཐོགས་
མེད་སྐུ་མཆེད་དང་སློབ་དཔོན་སེང་གེ་བཟང་པོའི་(༣བ)དགོངས་པ་མཐར་ཐུག་པ་ཡིན་
ལ། འོ་ན། འགྲེལ་པ་དོན་གསལ་ལས། དེས་བྱས་བྱས་པ་མིན་མཐོང་ནས། །ཞེས་
བཤད་པ་མིན་ནམ་ཞེ་ན། དབྱིག་གཉེན་ཞབས་ལ་མི་མོས་པའི་སྐྱེ་བོ་འགའ་ཞིག་གིས།
-2-

གསུང་ལན་ཀླུ་སྒྲུབ་དགོངས་རྒྱན།

དབྱིག་ གཉེན་ གྱིས་ ཡུམ་མདོའི་ དགོངས་པ་དབུ་མར་མ་བཀྲལ་བར་ སེམས་ ཙམ་ དུ་
བཀྲལ་ཅེས་པ་ནི། ཕྱོགས་གཅིག་པའི་དབུ་མ་ལ་ཞུགས་པ་རྣམས་ཀྱི་ཡིན་གྱི། དབྱིག་
གཉེན་གྱི་ཡུམ་གྱིས་མདོའི་དགོངས་པ་གྲུབ་མཐའ་སྨྲ་བ་བཞིའི་ཡ་གྱལ་གྱི་སེམས་ཙམ་
དུ་བཀྲལ་བ་ནི་གནས་མེད་ཅིང་། སྐབས་མེད་ལ། སློབ་དཔོན་སེངྒེ་བཟང་པོས་དབྱིག་
གཉེན་གྱི་ཡུམ་དོན་སེམས་ཙམ་དུ་བཀྲལ་བར་ཡང་མ་གསུངས་པས། དེས་བྱས་པ་མིན་
པར་མཐོང་བའི་ཡུལ་གྱི་སློབ་དཔོན་དེ་དབྱིག་གཉེན་ཞབས་མིན་པར་སེམས་སོ། །གལ་
ཏེ་ཡིན་ན་དབྱིག་གཉེན་གྱིས་ཡུམ་དོན་སེམས་ཙམ་དང་མཐུན་པར་འགྲེལ་པའི་འགྲེལ་
པ་ཞིག་དང་། སེམས་ཙམ་གྱི་ལྟ་བ་ཡུམ་དོན་དུ་འཆད་པ་གཉིས་ཡོད་དགོས་པ་ལས།
དང་པོ་ལྟར་ན། སེམས་ཙམ་གྱི་གྲུབ་མཐའ་དང་མཐུན་པར་འགྲེལ་པ་བྱས་པས། བྱས་
པ་མ་ཡིན་པར་མི་རིགས་ཏེ། བཅོམ་ལྡན་འདས་ཀྱིས་ཡུམ་གྱི་མདོ་ཉིད་དུའང་། སེམས་
ཙམ་དང་ཐུན་མོང་དུ་གསུངས་པ་མང་དུ་ཡོད་པས། དེ་ཡང་བྱས་པ་མ་ཡིན་པར་མི་རིགས་
པའི་ཕྱིར། གཉིས་པ་མི་རིགས་པའི་རྒྱུ་མཚན་གོང་དུ་བཤད་ཟིན་ཅིང་། ཁྱད་པར་གྲུབ་
མཐའ་སྨྲ་བ་བཞིའི་ཟླས་ཕྱེ་བའི་དབུ་མའི་ལྟ་བ་སྟོན་པའི་མདོའི་དགོངས་པ་འགྲེལ་པའི་
སྐབས་སུ། སེམས་ཙམ་དུ་བཀྲལ་ན། བསྟན་པ་ཆུད་གཟན་པར་འགྱུར་ལ། དབྱིག་
གཉེན་ཞབས་ནི་བསྟན་པ་ཆུད་གཟན་པར་མི་མཛད་པར་བསྟན་(༤ན)པའི་རྒྱན་གཅིག་
པུ་ཡིན་པའི་ཕྱིར། གཟུང་འཛིན་གཉིས་མེད་ཀྱི་ཡེ་ཤེས་གནས་ལུགས་མཐར་ཐུག་པ་
ཡིན་པ་དེ་ཀླུ་སྒྲུབ་ཡབ་སྲས་བཞེད་དམ་མི་བཞེད་ཅེ་ན། ཡུམ་གྱི་མདོ་དང་དབུ་མ་རིགས་
ཚོགས་ སུ་ ཆོས་ཐམས་ཅད་བདེན་པར་མེད་པ་ཙམ་གྱི་སྟོང་ ཉིད་མེད་དགག་དེ་ཉིད་
བསྟན་གྱི་དབུ་མ་ཆེན་པོའི་ལྟ་བ་མ་བསྟན་ལ། གཟུང་འཛིན་གཉིས་མེད་ཡེ་ཤེས་ལ་
གནས་ལུགས་མཐར་ཐུག་ཏུ་འཇོག་པའི་དབུ་མ་ཆེན་པོའི་ལྟ་བ་དེ་ཉིད་ཀླུ་སྒྲུབ་ཀྱིས་
བསྟོད་ཚོགས་དང་། སློབ་དཔོན་འཕགས་པ་ལྷས་དབུ་མ་བཞི་བརྒྱ་པ་སོགས་སུ་བསྟན་


-3-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༡༢༽
པ་ཡིན་ནོ། །ཞེས་གསུངས།
མདོ་རྒྱན་འགྲེལ་པ་དང་བཅས་པའི་དགོངས་པ་འགྲེལ་ཚུལ་ལ་དོགས་པ་ཞུ་བ་
ནི། ཐོགས་མེད་སྐུ་མཆེད་ལྟ་བ་མཐུན་པ་དང་། ཐོགས་མེད་སྐུ་མཆེད་བཞེད་པའི་ལྟ་བ་
དེ་ཉིད་མདོ་རྒྱན་འགྲེལ་པ་དང་བཅས་པའི་དགོངས་པ་ཡིན་ནོ། །ཞེས་གསུངས་པ་ལ་སྐུ་
མཆེད་གཉིས་ལྟ་བ་མི་མཚུངས་ཏེ། འཕགས་པ་ཐོགས་མེད་ཀྱི་རྒྱུད་བླ་མའི་འགྲེལ་པར་
ཆོས་ཐམས་ཅད་བདེན་པས་སྟོང་པའི་སྟོང་ཉིད་གནས་ལུགས་མཐར་ཐུག་ཏུ་འགྲེལ་ནས་
མགོན་པོ་ཀླུ་སྒྲུབ་དང་ཁྱད་པར་མེད་པར་ཡུམ་གྱི་མདོའི་དངོས་བསྟན་སྒྲ་ཇི་བཞིན་པར་
ཞལ་གྱིས་བཞེས་ཤིང་། དེ་ཉིད་རྣམ་ངེས་སོགས་སུ་མདོ་དོན་སེམས་ཙམ་དུ་བཀྲལ་བ་
ནི། སློབ་དཔོན་དབྱིག་གཉེན་ལ་སོགས་པ་རྗེས་སུ་གཟུང་བའི་ཕྱིར་དུ་གསུངས་པ་ཡིན་
ལ། དབྱིག་ གཉེན་ སེམས་ ཙམ་ པ་ ཡིན་ པར་ འགྲེལ་ བཤད་ མཛད་ པ་ པོའི་ མཁས་ པ་
རྣམས་ཞལ་མཐུན་པར་འབྱུང་སྟེ། དེ་ལྟར་ཡང་ཚིག་གསལ་ལས། དེ་ལ་མདོར་བསྡུ་ནི།
(༤བ)འཕགས་པ་ཐོགས་མེད་དང་སློབ་དཔོན་དབྱིག་གཉེན་དག་གི་སྐབས་བརྒྱད་དུ་ཕྱེ་བ་
ནི་མེད་ཀྱི། དོན་གཞན་དུ་རྣམ་པར་རིག་པའི་གྲུབ་པའི་མཐར་རྒྱལ་བའི་ཡུམ་བཀྲལ་ཏེ།
ཚིག་ལེའུར་བྱས་པ་ཐེག་པ་ཆེན་པོའི་དབུ་མའི་ལྟ་བ་འདི་ནི་སློབ་དཔོན་དབྱིག་གཉེན་དེའི་
ཡུལ་དུ་མ་གྱུར་པས་ན། སློབ་དཔོན་ཐོགས་མེད་ས་འོད་བྱེད་པ་བརྙེས་པས་ཀྱང༌། དེས་
འདུལ་བ་དང་འཚམ་པར་བཀྲལ་ཏེ། སེམས་ཅན་གཅིག་གི་དོན་གྱི་ཕྱིར། །སྲིད་མཐའི་
བར་དུ་གནས་པར་བྱེད། །ཅེས་སོགས་དྲངས་ནས་བཤད་ཅིང༌། རྟོགས་དཀའི་སྣང་བ་
ལས་ཀྱང་། ཕྱི་རོལ་གྱི་ཤེས་བྱ་ཡོད་པས་ན། ནང་གི་ཤེས་པ་ལ་བརྟེན་ཅིང་། སེམས་
ཙམ་གྱི་གཞུང་ལ་གནས་པ་ཉིད་ཡིན་པ་དེ་ནི། འགྲོ་དོན་རྩ་ལག་ཅེས་བྱ་བ་ལ་སོགས་པ་
ཡིན་ཏེ། ཞེས་སློབ་དཔོན་དབྱིག་གཉེན་སེམས་ཙམ་པར་གསལ་བར་མཛད་ཅིང་། ཤེར་
འབྱུང་བློ་གྲོས་ཀྱིས་ཀྱང་འཕགས་པ་དང་སློབ་དཔོན་དག་གིས་མངོན་པར་རྟོགས་པ་
-4-

གསུང་ལན་ཀླུ་སྒྲུབ་དགོངས་རྒྱན།

དང་སྦྱར་བ་ལ། མ་བལྟོས་པར་བཤད་པའི་ཕྱིར་དང་། ཤེས་བྱ་ནང་གི་ཚུལ་ལ་བརྟེན་
པའི་ཕྱིར། ཞེས་སོགས་འགྲེལ་བཤད་མཛད་པ་པོ་རྣམས་ཞལ་མཐུན་པར་འབྱུང་ཞིང༌།
འགྲེལ་པ་དོན་གསལ་ལས་ཀྱང་། དེས་བྱས་བྱས་པ་མིན་མཐོང་ནས། །ཞེས་ གསུངས་ པ་
ལ་འབྲུ་སྣོན་གནང་འདུག་ཀྱང་དགོངས་པར་འགྲོ་བར་མི་སེམས་ལགས།
དེའི་རྒྱུ་མཚན་དེས་བྱས་བྱས་པ་མིན་པར་མཐོང་བའི་སློབ་དཔོན་དེ་དབྱིག་གཉེན་
ལས་གཞན་ཡིན་ན། འཕགས་པ་གྲོལ་སྡེ། ཐོགས་མེད་སྐུ་མཆེད་སློབ་དཔོན་རྣམས་ཀྱི་
སྔ་རོལ་དུ། མདོ་དོན་སེམས་ཙམ་དུ་འགྲེལ་བའི་བསྟན་བཅོས་རྩོམ་པ་པོའི་པཎྜི་ཏ་སུ་
ཡང་མ་བྱུང་སྟེ། ཐོགས་(༥ན)མེད་སྐུ་མཆེད་ཀྱིས་མདོ་དོན་སེམས་ཙམ་དུ་འགྲེལ་པའི་
རྣམ་པར་རིག་པའི་གྲུབ་མཐའི་སྲོལ་ཐོག་མར་ཕྱེ་བ་ཡིན་པའི་ཕྱིར། དེ་ལྟ་མིན་པར།
དེས་བྱས་བྱས་པ་མིན་པར་མཐོང་བའི་སློབ་དཔོན་དབྱིག་གཉེན་ལས་གཞན་ཡིན་ན།
དེ་འདྲའི་སློབ་དཔོན་དེ་ སུ་ཞིག་ མཚན་ གཞི་འཛིན་པ་གནང་དགོས་ཤིང་། དེས་བྱས་
བྱས་པ་མིན་མཐོང་ནས། །ཞེས་པ་དང༌། འགྲོ་དོན་རྩ་ལག་དབྱིག་གི་གཉེན། །ཞེས་པའི་
ཚིག་སྔ་ཕྱི་ཡང་མ་འབྲེལ་བར་འགྱུར་ལ། དབྱིག་གཉེན་གྱིས་མདོ་དོན་སེམས་ཙམ་གྱིས་


།
གྲུབ་མཐའ་དང་མཐུན་པར་འགྲེལ་པའི་བསྟན་བཅོས་མཛད་པར་བཞེད་པ་དང་། དབྱིག་
གཉེན་གྱིས་ཡུམ་དོན་སེམས་ཙམ་དུ་འགྲེལ་པའི་བསྟན་བཅོས་མཛད། ཅེས་པ་ཡང་
བཞེད་པ་མིན་ལས་ཆེ། ཡང་ཊཱིཀྐ་མཛད་པ་འདིར། ཤེས་བྱ་ནང་གི་ཡིན་པ་ལ་བརྟེན་
ནས་བཀྲལ། ཅེས་གསུངས་ཀྱང་། དེ་ལ་བརྟེན་ནས་བཀྲལ་བ་ཙམ་གྱིས་དགོངས་དོན་
མཐར་ཐུག་དེར་བཀྲལ་བ་མ་ངེས། ཞེས་གསུངས་པ་དང་། ཤེས་བྱ་ནང་གི་ཡིན་པ་ལ།
ཞེས་པའི་འབྲུ་སྣོན་གྱི་སྐབས་སུ། དབྱིག་གཉེན་གྱིས་གདུལ་བྱའི་མོས་པའི་དབང་གིས་
སེམས་ཙམ་དུ་བཀྲལ། ཞེས་པ་དང་། དབྱིག་གཉེན་གྱིས་ཡུམ་དོན་སེམས་ཙམ་དུ་མ་
བཀྲལ། ཅེས་གསུངས་པ་ཡང་ཇི་ལྟར་ཡིན་ལགས། དེས་ན། འགྲེལ་པ་དོན་གསལ་
-5-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༡༢༽
དང་། དེའི་འགྲེལ་བཤད་མཛད་ པ་ པོ་ རྣམས་ ཞལ་ འཆམ་ པཪ་ མཁས་ མཆོག་དབྱིག་
གཉེན་སེམས་ཙམ་པར་བཤད་ཅིང་། ཁྱད་པར་དུ་དཔལ་ལྡན་ཟླ་བ་གྲགས་པས་ཀྱང་།
གལ་ཏེ་གནས་བརྟན་(༥བ)དབྱིག་གཉེན་དང་། ཕྱོགས་ཀྱི་གླང་པོ་དང་། ཆོས་སྐྱོང་ལ་སོགས་
པ་བསྟན་བཅོས་རྣམས་ཀྱི་མཛད་པ་པོ་བྱོན་ཟིན་པར་གྱུར་བ་དེ་དག་གིས་ཀྱང་། ཡི་གེ་
ཙམ་ཐོས་པས་འཇིགས་ཏེ། རྟེན་ཅིང་འབྲེལ་བར་འབྱུང་བའི་དོན་ཕྱིན་ཅི་མ་ལོག་པར་
སྟོན་པ་འདི་སྤངས་སམ་ཞེ་ན། དེ་སྐད་དུ་སྨྲའོ། །ཞེས་དང་། དེ་དག་གིས་ཀྱང་མང་དུ་
གསན་པ་རྣམ་པ་དེ་ལྟ་བུ་མངའ་བར་ཟིན་ཀྱང༌། སྟོང་པ་ཉིད་ལ་ལྷག་པར་མོས་པའི་ས་
བོན་དང་བྲལ་བས་སྟོང་པ་ཉིད་ཐུགས་སུ་ཆུད་པར་མི་སྤྱོད་དོ། །ཞེས་བྱ་བར་ཤེས་པར་
བྱའོ། །ཞེས་གསུངས་ཤིང་། དེ་བཞིན་དུ། སློབ་དཔོན་ལེགས་ལྡན་འབྱེད་ལ་སོགས་
པས་ཀྱང་དེ་ལྟར་གསུངས་འདུག་པ། དཔལ་ལྡན་ཟླ་བའི་ཞབས་ལ་སོགས་པའི་པཎྜི་ཏ་
དེ་རྣམས་གཞན་ལ་ཕྲག་དོག་གི་དྲི་མ་དང་བྲལ། ཐུགས་གཟུ་བོར་གནས་ཤིང་རང་དང་
གཞན་གྱི་བློའི་ཚོད་ཟིན་པས་གྱ་ཚོམ་དུ་མཁས་མཆོག་དབྱིག་གཉེན་དང་། ཕྱོགས་གླང་
སོགས་ ཀྱི་ སྟོང་ ཉིད་ཐུགས་ སུ་ མ་ཆུད་དོ། །ཞེས་ག་ལ་གསུང་། མཁས་མཆོག་དབྱིག་
གཉེན་སོགས་ཀྱི་གཞུང་གི་དགོངས་པ་དབུ་མ་ཆེན་པོར་གཏན་མི་གནས་ཤིང་། སེམས་
ཙམ་དུ་གནས་འདུག་པས་དེ་ལྟར་གསུངས་པར་གདོན་མི་ཟ་ལགས། དེ་བཞིན་དུ་སློབ་
དཔོན་ཕྱོགས་གླང་འཕགས་པར་བཞེད་པ་ཡང་མི་འཐད་དེ། འགྲེལ་པ་འཐད་ལྡན་ལས་
ཀྱང་། ཕྱོགས་གླང་གིས་མུ་སྟེགས་པ་རིགས་པས་ཕམ་པར་བྱས་ཀྱང་། སངས་རྒྱས་ཀྱི་
བསྟན་པ་ལ་འཇུག་མ་འགོད་པར་ཁ་ནས་མེ་སྦར། སྤྱིལ་པོ་བསྲེགས་ནས་ནམ་མཁའ་
ལ་འཕུར་བའི་ཚེ་ཐེག་ཆེན་སེམས་བསྐྱེད་གཏོང་བར་ཆས་པ་ན། རྗེ་བཙུན་འཇམ་དཔལ་
དབྱངས་(༦ན)མདུན་གྱི་ནམ་མཁར་བྱོན་ནས། བུ་མ་བྱེད་མ་བྱེད་ཐེག་པ་དམན་པ་དང་ཕྲད་
པ་ལས་ནི་བློ་གྲོས་ངན་པ་སྐྱེ་བས། ཇི་སྲིད་ས་མ་ཐོབ་ཀྱི་བར་དུ་ཁྱོད་ཀྱི་དགེ་བའི་བཤེས་སུ་
-6-

གསུང་ལན་ཀླུ་སྒྲུབ་དགོངས་རྒྱན།
ང་འགྱུར་གྱི། ཁྱོད་ཀྱི་བསྟན་བཅོས་འདི་ལ་མུ་སྟེགས་སོགས་ཀྱིས་གནོད་མི་ནུས་པ
ཤེས་པར་བྱ་སྟེ། ཕྱི་མའི་དུས་སུ་འཇིག་རྟེན་ཀུན་གྱི་མིག་གཅིག་ཏུ་ནི་འདི་འགྱུར་རོ། །
དེ་བཞིན་དུ་དཔལ་ལྡན་
ཞེས་སློབ་དཔོན་ཕྱོགས་གླང་གིས་ས་མ་ཐོབ་པར་བཤད་ཅིང་།
ཟླ་བ་གྲགས་པས་ཀྱང་སློབ་དཔོན་ཕྱོགས་གླང་གིས། སྟོང་ཉིད་ཐུགས་སུ་མ་ཆུད་པར་
བཤད། གནས་བརྟན་ཆོས་སྐྱོང་གིས་ཀྱང་སྟོང་ཉིད་ཐུགས་སུ་མ་ཆུད་པར་འཇུག་འགྲེལ་དུ་
སློབ་དཔོན་ཤནྟི་པས་ཤེར་ཕྱིན་གྱི་མདོའི་དགོངས་པ་སེམས་ཙམ་དུ་
གསུངས་པ་དང༌།
པ་སེམས་ཙམ་དུ་བཀྲལ་བར་གསུངས་པས།
བཀྲལ་བ་དང་། བཞི་བརྒྱ་པའི་འགྲེལ་པར་གནས་བརྟན་ཆོས་སྐྱོང་གིས་རྩ་ཤེའི་དགོངས་
གྲུབ་མཐའ་སྨྲ་བ་བཞིའི་ཟླས་ཕྱེ་བའི་དབུ་
མའི་ ལྟ་ བ་ འཆད་ པའི་ མདོ་ སེམས་ ཙམ་ དུ་བཀྲལ་བས། བསྟན་ པ་ ཆུད་ གཟན་ པར་
འགྱུར་ན། མཁས་གྲུབ་དེ་གཉིས་ལ་མཚུངས་ཤིང་། བཅོམ་ལྡན་འདས་ཀྱི་གསུང་རབ་
ལས་སེམས་ཙམ་པའི་རིགས་ཅན་གྱི་གདུལ་བྱ་རྗེས་སུ་གཟུང་བའི་ཕྱིར་དུ་འཁོར་ལོ་
གསུམ་པ་སོགས་སུ་སེམས་ཙམ་གྱི་ལྟ་བ་རྒྱས་པར་གསུངས་ལ། དེའི་དགོངས་པ་འགྲེལ་
པ་ལ། མགོན་པོ་བྱམས་པས། བྱམས་ཆོས་ཕྱི་མ་གསུམ་མཛད་ཅིང་། དེ་དག་གི་
དགོངས་འགྲེལ་དུ་འཕགས་པ་ཐོགས་མེད་ཀྱིས། ས་སྡེ་ལྔ་སྡོམ་རྣམ་གཉིས་དང་། དབྱིག་
གཉེན་གྱིས་རབ་ཏུ་(༦བ)བྱེད་པ་སྡེ་བརྒྱད་སོགས་སུ། འཁོར་ལོ་ཕྱི་མ་གཉིས་ཀྱི་དགོངས་
པ་གྲུབ་མཐའ་སྨྲ་བ་བཞིའི་ཡ་གྱལ་གྱི་སེམས་ཙམ་དུ་བཀྲལ་བས། གྲུབ་མཐའ་སྨྲ་བ་
བཞིའི་ཡ་གྱལ་གྱི་དབུ་མའི་ལྟ་བ་སྟོན་པའི་མདོའི་དགོངས་པ་སེམས་ཙམ་དུ་བཀྲལ་བ་
ཙམ་གྱིས་བསྟན་པ་ཆུད་གཟན་པར་ག་ལ་འགྱུར་ཏེ། བཅོམ་ལྡན་འདས་ཀྱིས་ཐེག་ཆེན་
གྱི་རིགས་ཅན་གྱི་གདུལ་བྱ་སེམས་ཙམ་པ་རྣམས་རྗེས་སུ་གཟུང་བའི་ཕྱིར་དུ་སེམས་
ཙམ་གྱི་བཀའ་དུ་མ་གསུངས་པ་རྣམས་དོན་ཡོད་པར་བྱས་པ་ཡིན་པས་བསྟན་པའི་རྒྱན་
ཡིན་ནོ་སྙམ་དུ་སེམས་ལགས། དེ་ལྟར་མིན་ན་བྱམས་ཆོས་ཕྱི་མ་ཡུམ་གྱི་མདོའི་དོན་
-7-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༡༢༽
གྲུབ་ མཐའ་ སྨྲ་ བ་ བཞིའི་ ཟླས་ ཕྱེ་ བའི་ སེམས་ ཙམ་ དུ་ མ་ བཀྲལ་ བར་ཐལ། དེ་ལྟར་
བཀྲལ་ན་ བསྟན་ པ་ ཆུད་ གཟན་པར་འགྱུར་བའི་ཕྱིར། རྟགས་ཁས་བླངས། འདོད་ན།
འཕགས་པ་ཐོགས་མེད་ཀྱིས་ས་སྡེ་ལྔ་སྡོམ་རྣམ་པ་གཉིས་ལ་སོགས་པར་བྱམས་ཆོས་ཕྱི་
མ་གསུམ་གྱི་ རྗེས་ སུ་ འབྲངས་ནས་རྣམ་རིག་པའི་ཤིང་རྟའི་སྲོལ་ཕྱེ་བ་མ་ཡིན་པར་
འགྱུར་ལ། དེ་ལྟ་ན་འཕགས་པ་ཐོགས་མེད་རྣམ་རིག་པའི་ཤིང་རྟའི་སྲོལ་འབྱེད་མ་ཡིན་
ཤིང་རྟ་ཆེན་པོ་གཉིས་ཀྱི་རྣམ་གཞག་མི་འཐད་པར་འགྱུར་རོ། །དེས་
པར་འགྱུར་བས།
ན་ཤིང་རྟ་ཆེན་པོ་གཉིས་ཞེས་གྲགས་པ་ནི། ཐེག་པ་ཆེན་པོའི་དབང་དུ་བྱས་པ་ཡིན་
ཞིང་། དེའི་ནང་ནས་ཀྱང་ཤེར་ཕྱིན་གྱི་མདོའི་དགོངས་པ་འགྲེལ་ཚུལ་གྱི་དབང་དུ་བྱས་
པ་ཡིན་ལ། དེ་ཡང་འཕགས་པ་ཐོགས་མེད་ཀྱིས་སེམས་ཙམ་པའི་རིགས་ཅན་དུ་མ་རྗེས་
སུ་གཟུང་བའི་ཕྱིར་དུ་ས་སྡེ་ལྔ་སྡོམ་རྣམ་པ་གཉིས་ལ་སོགས་པར་འཁོར་ལོ་ཐ་མའི་རྗེས་
སུ་འབྲངས་ནས་འཁོར་ལོ་བར་པའི་མདོ་སྒྲ་ཇི་བཞིན་པ་ལ་རིགས་པའི་གནོད་(༧ན)
བྱེད་བསྟན་ནས། འཁོར་ལོ་བར་པའི་དགོངས་པ་མཐར་ཐུག་སེམས་ཙམ་དུ་འགྲེལ་པར་
མཛད་ལ། མགོན་པོ་ཀླུ་སྒྲུབ་ཀྱིས་འཁོར་ལོ་ཐ་མ་དྲང་དོན་དགོངས་པ་ཅན་དུ་བསྒྲུབས་
ནས། འཁོར་ལོ་བར་པའི་དངོས་བསྟན་སྟོང་ཉིད་ཀྱི་རིམ་པ། གཟུགས་ནས་རྣམ་མཁྱེན་
གྱི་བར་གྱི་ཆོས་ཐམས་ཅད་རང་གི་མཚན་ཉིད་ཀྱིས་གྲུབ་པས་སྟོང་པའི་སྟོང་ཉིད་ངེས་
དོན་མཐར་ཐག་ཏུ་སྒྲུབ་པའི་ཤིང་རྟའི་སྲོལ་ཕྱེ་བས། ཤིང་རྟ་ཆེན་པོ་གཉིས་ཞེས་རྒྱ་བོད་
ཀྱི་མཁས་པ་རྣམས་ལ་གྲགས་པས་དབུ་མའི་ལྟ་བ་སྟོན་པའི་མདོའི་དགོངས་པ་འགྲེལ་
པའི་ཚེ། གྲུབ་མཐའ་སྨྲ་བ་བཞིའི་ཟླས་ཕྱེ་བའི་སེམས་ཙམ་དུ་བཀྲལ་ན་བསྟན་པ་ཆུད་
གཟན་པར་མི་འགྱུར་བར་སེམས་ལགས།
དེས་ན་བྱམས་ཆོས་ཕྱི་མ་གསུམ་པོ་ཆོས་ཅན། སེམས་ཙམ་པའི་བསྟན་བཅོས་ཡིན་
ཏེ། མཐར་ཐུག་ཐེག་པ་གཅིག་ཏུ་སྟོན་པའི་མདོ་དགོངས་གཞི་དགོས་པ་དངོས་ལ་གནོད་
-8-

གསུང་ལན་ཀླུ་སྒྲུབ་དགོངས་རྒྱན།
བྱེད་གསུམ་གྱི་སྒོ་ནས་དྲང་དོན་དགོངས་པ་ཅན་དུ་བཀྲལ་ནས། མཐར་ཐུག་ཐེག་པ་
གསུམ་དུ་གྲུབ་པ་བསྟན་བྱའི་གཙོ་བོར་བྱས་ནས་སྟོན་པའི་ཐེག་ཆེན་གྱི་བསྟན་བཅོས་
ཡིན་པའི་ཕྱིར། ཡང་དེ་ཆོས་ཅན། སེམས་ཙམ་པའི་བསྟན་བཅོས་ཡིན་ཏེ། མཚན་ཉིད་
གསུམ་ལ་བདེན